महेवागंज (लखीमपुर खीरी)। ‘पिता से ही बच्चों के ढेर सारे सपने हैं, पिता हैं तो बाजार के सारे खिलौने अपने है’। किसी शायर की ये पंक्तियां आठ बरस के मासूम विकास पर खरी नहीं उतरतीं। अब इस दुनियां में न तो विकास के पिता हैं न ही उसके सपने। इसके उलट पिता के दुनिया में न होने पर आठ साल का विकास छोटे भाई-बहन के लिए पिता की भूमिका का निर्वाह कर रहा है। जिम्मेदारियों के बोझ से उसका बचपन दबा जा रहा है लेकिन परिवार की खुशी के लिए कब्जे से अधिक का भार बर्दाश्त कर रहा है।